
R E F E R A T   D E   A P R O B A R E
[bookmark: _Hlk169602644]privind acordarea unor stimulente financiare elevilor și cadrelor didactice din unitățile de învățământ preuniversitar din municipiul Brad, care au obținut rezultate deosebite la olimpiadele și concursurile școlare județene, 
naționale și internaționale în anul școlar 2024 – 2025



Comisia desemnată prin  Dispoziția Primarului Municipiului Brad nr. 482/2025 pentru organizarea manifestărilor prilejuite de sărbătorirea ”Zilelor Municipiului Brad”, ediția a XXI- a s-a întrunit în ședința de lucru din data de 12.08.2025, iar unul dintre aspectele discutate a fost acordarea, în cadrul acestor manifestări a unor stimulente financiare elevilor și cadrelor didactice din unitățile de învățământ preuniversitar din municipiul Brad care au obținut rezultate deosebite la olimpiadele și concursurile școlare județene, naționale și internaționale  în anul școlar 2024 – 2025.
Această discuție s-a conturat pe marginea Regulamentului de acordare a unor stimulente financiare elevilor și cadrelor didactice din unitățile de învățământ preuniversitar din municipiul Brad, care au obținut rezultate deosebite la olimpiadele și concursurile școlare județene, naționale și internaționale, precum și elevilor care au obținut media 10 la examenele de evaluare națională și bacalaureat, aprobat prin Hotărârea Consiliului Local nr. 130/2025, precum și a prevederile legale în vigoare, cu precădere art. 127 lit. l) din Legea nr. 198/2023 a învățământului preuniversitar, actualizată, conform căruia ”În domeniul educaţiei, autorităţile administraţiei publice locale au următoarele atribuţii: […] l) pot asigura fonduri pentru organizarea şi desfăşurarea olimpiadelor şi a concursurilor şcolare locale/judeţene/ale municipiului Bucureşti, aprobate prin ordin al ministrului educaţiei, precum şi pentru acordarea stimulentelor financiare elevilor care au obţinut distincţii, medalii şi premii speciale şi cadrelor didactice care s-au ocupat de pregătirea acestora.” 
 Astfel, a fost stabilit cuantumul stimulentelor financiare care urmează a fi acordate pentru rezultate deosebite la olimpiadele și concursurile școlare județene, naționale și internaționale, respectiv:
· premiul obținut la nivel național: 300  lei/elev/profesor îndrumător;
· premiul I la nivel județean: 200  lei/elev/profesor îndrumător;
· premiul II la nivel județean: 150  lei/elev/profesor îndrumător,
· premiul III la nivel județean: 100  lei/elev/profesor îndrumător.
	Urmare adreselor primite din partea unităților școlare din municipiul Brad, respectiv a Liceului Teoretic ”Avram Iancu” Brad, înregistrată la Primăria Municipiului Brad sub  nr. 37549/2024,  a Școlii Gimnaziale ”Mircea Sântimbreanu” Brad, înregistrată la Primăria Municipiului Brad sub nr. 36043/2025 și a Școlii Gimnaziale ”Horea, Cloșca și Crișan” Brad,  înregistrată la Primăria Municipiului Brad sub nr. 36045/2025, au fost centralizate rezultatele fiind stabilit un număr de premii, astfel: 
· premiul obținut la nivel național: 4 elevi și 4 profesori îndrumători;
· premiul I la nivel județean: 14 elevi și 9 profesori îndrumători;
· premiul II la nivel județean: 12  elevi și 3 profesori îndrumători;
· premiul III la nivel județean: 7  elevi și un profesor îndrumător.
În scopul acordării acestor stimulente financiare este necesară alocarea din bugetul local al Municipiului Brad pe anul 2025, capitolul bugetar 67.02 ”Cultură, recreere și religie ”, a sumei de 10.450 lei.
Precizez că potrivit Regulamentului aprobat prin Hotărârea Consiliului Local  nr. 130/2025 este premiată cea mai mare performanță obținută de către un elev și de către profesorul coordonator.
	  În contextul celor de mai sus am inițiat prezentul  proiect de hotărâre prin care am propus acordarea unor stimulente financiare elevilor și cadrelor didactice din unitățile de învățământ preuniversitar din municipiul Brad, care au obținut rezultate deosebite la olimpiadele și concursurile școlare județene, naționale și internaționale în anul școlar 2024 – 2025 și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 106 alin. (1) lit. k), art. 127 lit. l), art. 135 alin. (4), art. 144 alin. (4), alin. (5), alin. (51) și alin. (52) din Legea învățământului preuniversitar nr. 198/2023, cu modificările și completările ulterioare, ale art. 7 lit. u) din Statutul elevului aprobat prin Ordinul nr. 5.707/2024, ale art. 62 lit. x) și art. 110 alin. (1) din Legea nr. 227/2015 privind Codul fiscal, cu modificările și completările ulterioare, ale Legii nr. 273/2006 privind finanțele publice locale, cu modificările și completările ulterioare, ale art. 129 alin. (1), alin. (2) lit. b), lit. d), alin. (4) lit. a) și alin. (7) lit. a)    din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

